b'\n_START_ARTICLE_\nPr\xc3\xa6sidenten fra Nordvest\n_START_SECTION_\nHandling\n_START_PARAGRAPH_\nKan man springe ud som pr\xc3\xa6sident og skabe et nyt og demokratisk Somalia efter 47 \xc3\xa5r i Danmark? Det tror den 67-\xc3\xa5rige Ahmed Dualeh, da han pakker sin kuffert i Danmark og s\xc3\xa6tter kursen mod det land, som han mere end noget andet dr\xc3\xb8mmer om at v\xc3\xa6re med til at genopbygge ud fra de v\xc3\xa6rdier, han har l\xc3\xa6rt at s\xc3\xa6tte s\xc3\xa5 stor pris p\xc3\xa5 i Danmark. Men dr\xc3\xb8mmen skal vise at ligge langt fra den somaliske virkelighed. Modstanden er stor, og sejrene f\xc3\xa5. Og samtidig skrider hans faste fundament under f\xc3\xb8dderne p\xc3\xa5 ham, som tiden g\xc3\xa5r. Han glider l\xc3\xa6ngere og l\xc3\xa6ngere v\xc3\xa6k fra sin familie i Danmark. Men sp\xc3\xb8rgsm\xc3\xa5let er om Dualeh kan slippe dr\xc3\xb8mmen om at genrejse sit barndomsland, og hvilken pris han er villig til at betale?'